Voluta caquetio

Voluta caquetio ta un especie di soldachi marino di e famia di Volutidae. Su nomber specifico, "caquetio", ta referi na e tribo indigena Caquetio, habitante original di Aruba. Su nomber cientifico a wordo publica formalmente na 2025 pa Berschauer y Ros.Voluta caquetio Berschauer & Ros, 2025, World Register of Marine Species (WoRMS)

 Distribucion y habitat 
E especie ta endemico di Aruba, y no a wordo registra for di ningun otro isla den Caribe. Despues di un analisis taxonomico cu a compara e especie Arubano cu otronan relaciona den region di Caribe, incluyendo Voluta musica y  Voluta damula for di Corsou, el a wordo reconoci como geograficamente isola y morfologicamente distinto.https://www.dcbd.nl/resource/4136 A new endemic species of Voluta from Aruba], Dutch Caribbean Biodiversity Database 

V. caquetio a wordo haya principalmente na costa west y zuid di Aruba, unda su habitat ecologico natural ta gran parti conserva. E molusco marino ta biba den awanan costal entre 2 y 9 meter di profundidad, mas tanto riba fondo di lama of bou di coral.Cocolishi nobo pa Aruba ta hiba e nomber di Caquetio, Bon Dia Aruba (3 di december 2025) E por wordo haya scondi den santo bou di fragmentonan di coral of memey di veld di yerba di lama di Thalassia testudinum (yerba di caña). 

E holotipo a wordo haya na Malmok y ta registra na Natural History Museum of Los Angeles County (LACM).Holotipo: 63.5 mm di largura, 40.8 mm di hanchura, LACM No. 3983.

 Descripcion 
E cocolishi tin un forma conico-oval, cu un largura cu ta varia tipicamente entre 45 y 65 mm. E curpa manera spiral ta cubri mas o menos dos tercera di e largura total di e cocolishi. Su lip ta relativamente hancho, algo tipico pa Voluta. E cocolishi tin 6 pa 7 ribchi abou, cu ta termina den botonnan prominente riba e schouder.  E schoudernan mes ta basta marca, dunando e cocolishi un perfil robusto caracteristico pa e genero Voluta. Riba su superficie tin un patronchi distintivo di liñanan vertical manera fraña, cu banchinan scur of mancha di color riba e parti abou di e spiral. Su color ta un palet di beige, crema, of maron cla, cu ta contrasta cu e manchanan mas scur.

 Conservacion 
E especie no tin un evaluacion oficial pa e Lista Cora di IUCN (Union Internacional pa Conservacion di Naturalesa), pero su status endemico ta ser considera di importancia pa monitorea.

Kategoria:Animal endemico di Aruba
Kategoria:Sòldachi